Source: http://tampere.cloudnc.fi/fi-FI/Toimielimet/Kaupunginhallitus/Kokous_26112018/Smart_Tampere_ohjelman_ohjelmasuunnitelm(66332)
Timestamp: 2018-12-11 18:17:07+00:00
Document Index: 11560236

Matched Legal Cases: ['§ 468', 'kko ', 'kko ', 'kko ', 'kko ', 'kko ', '§ 465', '§ 466', '§ 467', '§ 469', '§ 470', '§ 471', '§ 472', '§ 473', '§ 474', '§ 475', '§ 476', '§ 477', '§ 478']

Smart Tampere -ohjelman ohjelmasuunnitelma 2019-2021 ja tilannekatsaus | Tampere esityslistat ja pöytäkirjat
Smart Tampere -ohjelman ohjelmasuunnitelma 2019-2021 ja tilannekatsaus
§ 468 Smart Tampere -ohjelman ohjelmasuunnitelma 2019-2021 ja tilannekatsaus
TRE:7539/00.01.03/2018
Ohjelmapäällikkö Pauli Välimäki, puh. 040 801 6035, etunimi.sukunimi@tampere.fi
Kaupunginhallitus päätti 18.6.2018 talousarvion 2019 valmistelun yhteydessä, että Smart Tampere -kehitysohjelmaa jatketaan uudistettuna siten, että siihen liitetään Kestävä Tampere 2030 -linjausten toteutusohjelma. Lisäksi kaupunginhallitus päätti 20.8.2018, että vuoteen 2020 mennessä tavoitellaan 10 milj. euron säästöjä käyttömenoista henkilöstön työskentelytapoja uudistamalla ja digitalisaation täysmääräisellä hyödyntämisellä. Tästä on erillinen tilannekatsaus Digiohjelman esittelyn yhteydessä.
Uutta ohjelmasuunnitelmaa on valmisteltu kaupunginhallituksen linjausten pohjalta.
Smart Tampere -ohjelman tavoitteena on kestävä ja älykäs Tampere, jossa asuminen, eläminen ja liikkuminen ovat hiilineutraalia ja jossa palvelut toimivat digitaalisesti, sujuvasti ja käyttäjälähtöisesti. Ohjelman tavoitteena on myös nostaa Tampere kansainvälisesti tunnetuksi kestävän ja älykkään kaupunkikehityksen ympäristöksi, joka on houkutteleva paikka osaajille, opiskelijoille, yrityksille ja uusille liiketoiminnoille.
Smart Tampere -ohjelman johtaja on elinvoiman ja kilpailukyvyn palvelualueen johtaja Teppo Rantanen. Ohjelma koostuu kolmesta osaohjelmasta:
Digiohjelma edistää kaupungin palvelujen digitalisointia ja uusia työskentelytapoja nopeiden kokeilujen, osaamisen kehittämisen ja toiminnan muutosprojektien avulla. Kaupungin tavoitteena on, että vuonna 2025 Tampereella kaikki käyttävät ensisijaisesti digitaalisia palveluja. Digiohjelman omistaja on konsernihallinnon tietohallintojohtaja Jarkko Oksala.
Ekosysteemiohjelma edistää alueen yritysten älykästä uudistumista, kasvua ja uusien työpaikkojen syntymistä sekä vahvistaa Tamperetta houkuttelevana osaamiskeskittymänä. Ohjelman toimintamallina on ekosysteemien ja kaupunkialustojen kehittäminen valituissa teemoissa. Ohjelman omistaja on elinvoiman ja kilpailukyvyn palvelualueen johtaja Teppo Rantanen ja toteuttaja Business Tampere, johtaja, älykkään kaupunkiseudun kehitys, Seppo Haataja.
Kestävä Tampere -ohjelma edistää kaupunkistrategian tavoitetta olla hiilineutraali vuonna 2030. Ohjelmaa toteutetaan yhteistyössä kaupungin yksiköiden, yritysten ja yhteisöjen kanssa ja siinä edistetään asumisen, liikkumisen, energian tuotannon ja kulutuksen vähäpäästöisiä ja hiilineutraaleja ratkaisuja. Ohjelman omistaja on kaupunkiympäristön palvelualue, kestävä kaupunki -ryhmän ympäristö- ja kehitysjohtaja Kari Kankaala.
Smart Tampere -ohjelman ohjausta varten valitaan työryhmä, joka toimii valtuustokauden loppuun saakka. Työryhmään nimetään luottamushenkilöitä ja kaupungin sidosryhmien edustajia. Työryhmän nimeää pormestari.
Smart Tampere -ohjelman ohjelmasuunnitelma vuosille 2019-2021 hyväksytään.
Kaupungin työtapojen uudistaminen digitalisaatiota hyödyntämällä -tilannekatsaus merkitään tiedoksi.
Smart Tampere -ohjelman ohjelmasuunnitelma vuosille 2019-2021 hyväksyttiin.
Kaupungin työtapojen uudistaminen digitalisaatiota hyödyntämällä -tilannekatsaus merkittiin tiedoksi.
Lisäksi kaupunginhallitus hyväksyi seuraavan ponnen:
Kaupunginhallitukselle raportoidaan kehitysohjelman edistymistä ja tuloksia säännöllisesti. Smart Tampere -ohjelman tuloksia seurataan ohjelmaan liittyvien kustannusten ja selkeästi mitattavien taloudellisten vaikutusten kannalta.
Jouni Ovaska, Johanna Loukaskorpi ja Anna-Kaisa Ikonen saapuivat kokoukseen asian käsittelyn aikana.
Kaupunginhallitus myönsi läsnäolo- ja puheoikeuden johtaja Taru Kuosmaselle, johtaja Mikko Nurmiselle, johtaja Teppo Rantaselle, ympäristö- ja kehitysjohtaja Kari Kankaalalle, kehityspäällikkö Pauli Välimäelle, kehitysjohtaja Mika Pekkiselle, tietohallintojohjohtaja Jarkko Oksalalle, ohjelmapäällikkö Mia Vaelmalle, johtaja Seppo Haatajalle sekä projektipäällikkö Niina Siipolalle. He olivat asiantuntijoina läsnä kokouksessa tämän asian käsittelyn aikana ja poistuivat ennen päätöksentekoa.
Mikko Aaltonen poistui kokouksesta.
Käsittelyn kuluessa Lassi Kaleva teki seuraavan ponsiehdotuksen: "Kaupunginhallitukselle raportoidaan kehitysohjelman edistymistä ja tuloksia säännöllisesti. Smart Tampere -ohjelman tuloksia seurataan ohjelmaan liittyvien kustannusten ja selkeästi mitattavien taloudellisten vaikutusten kannalta." Aila Dündar-Järvinen kannatti ehdotusta.
Puheenjohtaja totesi Kalevan ponsiehdotuksen tulleen hyväksytyksi yksimielisesti.
Teppo Rantanen, Kari Kankaala, Jarkko Oksala, Seppo Haataja, Pauli Välimäki, Mia Vaelma, Niina Siipola
Smart Tampere Digiohjelma -ohjelmasuunnitelma.pdf (pdf, 854 kt)
Smart Tampere Ekosysteemiohjelma -ohjelmasuunnitelma.pdf (pdf, 487 kt)
Smart Tampere -ohjelman viestintäsuunnitelma.pdf (pdf, 102 kt)
Smart Tampere -ohjelman esittelymateriaali.pdf (pdf, 529 kt)
Kestävä Tampere 2030 -ohjelmasuunnitelma.pdf (pdf, 404 kt)
Smart Tampere -ohjelmasuunnitelma.pdf (pdf, 128 kt)
Kaupungin työtapojen uudistaminen digitalisaatiota hyödyntämällä -tilannekatsaus.pdf (pdf, 114 kt)
Kuuntele Smart Tampere Digiohjelma -ohjelmasuunnitelma.pdf
Kuuntele Smart Tampere Ekosysteemiohjelma -ohjelmasuunnitelma.pdf
Kuuntele Smart Tampere -ohjelman viestintäsuunnitelma.pdf
Kuuntele Smart Tampere -ohjelman esittelymateriaali.pdf
Kuuntele Kestävä Tampere 2030 -ohjelmasuunnitelma.pdf
Kuuntele Smart Tampere -ohjelmasuunnitelma.pdf
Kuuntele Kaupungin työtapojen uudistaminen digitalisaatiota hyödyntämällä -tilannekatsaus.pdf
§ 465 Kokouksen laillisuus ja päätösvaltaisuus
§ 466 Pöytäkirjan tarkastus
§ 467 Kaupunginvaltuuston päätösten täytäntöönpano
§ 469 Osaamisvientiyhtiö Education Tampere Oy:n perustamisesta luopuminen
§ 470 Sopimukset koskien Kansi ja Areena -hankkeen pohjoiskannen rakentamisaikaa ja käytönaikaa
§ 471 Sisäisen valvonnan ja riskienhallinnan perusteet
§ 472 Tampereen kaupungin avustustoiminnan periaatteet -asiakirjan päivitys
§ 473 Pirkanmaan kirjoituskilpailun palkintolautakunnan täydentäminen 2019
§ 474 Kehittämispäällikön viran perustaminen Pirkanmaan pelastuslaitokselle
§ 475 Hämeenlinnan hallinto-oikeuden päätös asemakaavaa nro 8568 koskevassa asiassa
§ 476 Lautakuntien ja jaostojen ym. sekä viranhaltijoiden ym. päätösten otto-oikeus
§ 477 Tiedoksi merkittävät asiat
§ 478 Ei julkinen